Kubánek, Stanislav, poslanec NR SR (2013-06-19):
Vážená pani podpredsedníčka, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní zákona zo 16. mája 2013, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky. Predseda Národnej rady Slovenskej republiky svojím rozhodnutím č. 565 zo 7. júna 2013 pridelil zákon zo 16. mája 2013, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky, doručený 7. júna 2013 na prerokovanie týmto výborom Národnej rady Slovenskej republiky: – Ústavnoprávnemu výboru Národnej rady Slovenskej republiky a – Výboru Národnej rady Slovenskej republiky pre verejnú správu a regionálny rozvoj. Zároveň určil k predmetnému zákonu Výbor Národnej rady Slovenskej republiky pre verejnú správu a regionálny rozvoj ako gestorský. Z rozhodnutia prezidenta Slovenskej republiky o vrátení zákona zo 16. mája 2013, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov a o zmene a doplnení niektorých zákonov, vyplýva, prezident Slovenskej republiky navrhuje, aby Národná rada pri opätovnom prerokovaní prijala zákon s týmito pripomienkami, ktoré sú odôvodnené v časti II a uvedené v časti III rozhodnutia prezidenta Slovenskej republiky zo dňa 7. júna 2013 nasledovne: V čl. I sa vypúšťa sedemnásty bod. Doterajší osemnásty bod až tridsiaty deviaty bod sa označujú ako sedemnásty bod až tridsiaty ôsmy bod. Čl. IV znie: „Čl. IV Tento zákon nadobúda účinnosť 1. augusta 2013, okrem čl. 1 bodov 19, 32 až 34, ktoré nadobúdajú účinnosť 1. januára 2014.“ Uvedené výbory prerokovali predmetný zákon v lehote určenej rozhodnutím predsedu Národnej rady Slovenskej republiky takto: Ústavnoprávny výbor Národnej rady Slovenskej republiky prerokoval zákon uznesením č. 255 z 11. júna 2013, odporučil zákon schváliť s touto pripomienkou prezidenta republiky Slovenskej republiky. Čl. IV znie: „Tento zákon nadobúda účinnosť 1. augusta 2013, okrem čl. 1 bodov 19, 32 až 34, ktoré nadobúdajú účinnosť 1. januára 2014.“ Výbor Národnej rady Slovenskej republiky pre verejnú správu a regionálny rozvoj prerokoval zákon s uznesením č. 101 z 18. júna 2013, odporučil zákon schváliť s týmito pripomienkami prezidenta republiky Slovenskej republiky: Čl. 1 – sa vypúšťa sedemnásty bod. Doterajší 18. bod až 39. bod sa označuje ako 19. bod až 38. bod. Čl. IV znie: „Tento zákon nadobúda účinnosť 1. augusta 2013, okrem čl. 1 bodov 19, 32 až 34, ktoré nadobúdajú účinnosť 1. januára 2014.“ Poslanci Národnej rady Slovenskej republiky, ktorí nie sú členmi výborov, ktorým bol zákon pridelený, neoznámili v určenej lehote gestorskému výboru žiadne stanovisko k predmetnému zákonu. Gestorský výbor rokoval o stanoviskách výborov, ktorým bol zákon zo 16. mája 2013, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov a o zmene a doplnení niektorých zákonov, pridelený na 21. schôdzu výboru 19. júna 2013, súhlasil s návrhom prezidenta Slovenskej republiky a odporučil zákon schváliť s pripomienkami. Zároveň poveril spoločného spravodajcu výborov Stanislava Kubáneka predniesť spoločnú správu výboru na schôdzi Národnej rady Slovenskej republiky. Spoločná správa výborov Národnej rady Slovenskej republiky o výsledkoch prerokovania vráteného zákona bola schválená uznesením Výboru Národnej rady Slovenskej republiky pre verejnú správu a regionálny rozvoj č. 104 zo dňa 19. júna 2013. Skončil som, pani podpredsedníčka.